TIDLOR กำไรปี 65 โต 15% ทะลุ 3.6 พันลบ. เคาะจ่ายปันผลหุ้น-เงินสด
TIDLOR กำไรปี 65 โต 15% ทะลุ 3.6 พันลบ. จากปีก่อนกำไร 3.17 พันลบ. รับรายได้เพิ่ม หลังพอร์ตสินเชื่อขยายตัว เคาะจ่ายปันผลหุ้น 8:1 และเงินสด 0.292 บ. ขึ้น XD วันที่ 19 เม.ย.66 จ่าย 8 พ.ค.66
TIDLOR กำไรปี 65 โต 15% ทะลุ 3.6 พันลบ. รับรายได้เพิ่ม หลังพอร์ตสินเชื่อขยายตัว เคาะจ่ายปันผลหุ้น 8:1 และเงินสด 0.292 บ.
17 ก.พ. 2566

บริษัท เงินติดล้อ จำกัด (มหาชน) หรือ TIDLOR รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยบริษัทฯ มีรายได้รวม 15,274.4 ล้านบาท เพิ่มขึ้นร้อยยละ 26.8 จากจำนวน 12,047.1 ล้านบาทในปีก่อน เป็นผลจากเศรษฐกิจที่กลับมาฟื้นตัวภายหลังการคลี่คลายของสถานการณ์โควิด-19 และรายรับดอกเบี้ยที่เพิ่มขึ้นจากการขยายตัวของพอร์ตสินเชื่อรวม รวมทั้งการเพิ่มขึ้นของรายได้ค่าธรรมเนียมและบริการซึ่งสัดส่วนหลักมาจากธุรกิจนายหน้าประกันชีวิตและประกันวินาศภัย
นอกจากนั้นที่ประชุมคณะกรรมการบริษัทฯ เมื่อวันที่ 17 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65 เป็นหุ้นในอัตรา 8 หุ้นเดิม ต่อ 1 หุ้นปันผล และปันผลเป็นเงินสดในอัตรา 0.292 บาท/หุ้น กำหนดขึ้นเครื่องหมาย XD วันที่ 19 เม.ย.66 กำหนดจ่ายเงินปันผลให้ผู้ถือหุ้น 8 พ.ค.66